OBAVJEŠTENJE O REALIZACIJI AKREDITOVANOG PROGRAMA OBUKE

 **”OBUKA ZA PRIMJENU TEHNIKE FORUM TEATAR ZA RAD SA DJECOM I MLADIMA KOJA SU U SUKOBU SA ZAKONOM, DJECOM I MLADIMA SA PROBLEMIMA U PONAŠANJU I DJECOM I MLADIMA BEZ RODITELJSKOG STARANJA”**

Poštovani/e,

Obavještavamo vas da Nevladino udruženje Impuls **8. i 9. marta 2023. godine, i**  **15 i 16. marta 2023. godine** organizuje obuku **“Obuka za primjenu tehnike Forum teatar za rad sa djecom i mladima koja su u sukobu sa zakonom, djecom i mladima sa problemima u ponašanju i djecom i mladima bez roditeljskog staranja“** u trajanu od **40,5 sati**. Obuka se organizuje u saradnji sa Zavodom za socijalnu i dječju zaštitu.

**Obuka će se održati u Zavodu za socijalnu i dječju zaštitu u Podgorici, Podljubović bb, za 15 stručnih radnika, u skladu sa agendom koja će biti dostavljena polaznicima obuke nakon prijave.**

Program obuke je namijenjen stručnim radnicima koji su zaposleni u ustanovama socijalne i dječje zaštite (centri za socijalni rad, ustanove za smještaj djece i mladih), kao i organizacijama civilnog društva, a koji rade sa djecom i mladima koja su u sukobu sa zakonom, djecom i mladima sa problemima u ponašanju, djecom i mladima bez roditeljskog staranja.

Ciljevi programa obuke i očekivani efekti u praksi

1. Razvoj stručnih kompetencija stručnih radnika koji se bave djecom i mladima, kroz uvođenje kreativnih metoda rada koje su široko primjenjive. Stručni radnici će kroz program obuke steći vještine i znanja koja će im omogućiti da poboljšaju kvalitet neposrednog rada sa djecom i mladima, ali vještine za zastupanje njihovih interesa u široj socijalnoj zajedici, smanjenje diskriminacije i razbijanje predrasuda prema djeci i mladima koji su u sukobu sa zakonom, djeci i mladima sa problemima u ponašanju, djeci i mladima bez roditeljskog staranja. Navedeni efekti će biti ostvareni kroz:

- usvojena relevantna znanja i vještine zasnovane na jasnim teorijskim konceptima i principima djelovanja;

- ovladavanje alatima Forum teatra kao sredstvima za društvenu intervenciju;

- promjenu mišljenja, stavova i odnosa šire zajednice prema ciljnoj grupi;

- iniciranje konstruktivne rasprave i razmjene mišljenja;

- stvaranje uslova za raspravu o različitim pitanjima i problemima ciljne grupe;

- jačanje kreativnog pristupa u radu sa djecom i mladima i unapređenje procesa odlučivanja u organizacijama/institucijama;

- inspirisanje i motivisanje članova civilnog društva da preduzmu akciju i naprave promjene;

- mogućnost uticanja na donosioce odluka;

- povezivanje interesa ciljne grupe (djece i mladih koji su u sukobu sa zakonom, djece i mladih sa problemima u ponašanju, djece i mladih bez roditeljskog staranja) sa interesima zajednice;

- efikasnije, kreativnije i delotvornije postupanje stručnih radnika u radu sa ovom ciljnom grupom.

2. Unapređenje položaja djece i mladih kroz:

- davanje glasa djeci i mladima- onima koji ga nemaju ili se ne mogu braniti;

- razvijanje empatije među djecom i mladima u grupama koje imaju različita mišljenja;

- obezbjeđivanje bezbjednog okruženja za promjenu uloga (isprobavanje tuđih „cipela“);

- razvoj emocionalnih kompetencija djece i mladih;

- razvoj kapaciteta za samoizražavanje;

- razvoj samopouzdanja.

Realizator obuke biće **Milica Krivokapić**, psihološkinja i psihoterapeutkinja, zaposlena u centru za socijalni rad Prijestonice Cetinje.

Troškove honorara predavača snosi Zavod za socijalnu i dječju zaštitu. Zavod za socijalnu i dječju zaštitu ne snosi troškove smještaja i hrane za učesnike. Učesnici će dobiti sertifikat o uspješno završenom programu obuke.

Prijave slati na mail crnagorazavod@gmail.com.